Budget 2015-18: Fagudvalgenes og Økonomiudvalgets drøftelse af forslag til 
prioriteringsblokke 
Sagsfremstilling 
80.       Budget 2015-18: Fagudvalgenes og Økonomiudvalgets drøftelse af forslag til 
prioriteringsblokke - Åbent 
  
  
SAGENS INDHOLD 
Byrådet godkendte 28. januar 2014 processen for budget 2015-18, herunder forslaget til tids- og aktivitetsplan. 
  
I henhold til tidsplanen blev institutioner, foreninger, råd mv. inviteret til at komme med forslag til budgettet. 
  
På udvalgsmøderne i april måned 2014 drøftede fagudvalgene endvidere forslag til reduktionsområder, der skulle 
undersøges og vurderes nærmere. 
  
For at skabe et økonomisk råderum besluttede Byrådet 29. april 2014, at administrationen skal udarbejde 
reduktions- og udvidelsesblokke svarende til 1 % af serviceudgifterne. På udvalgsmøderne i juni måned drøftede 
fagudvalgene administrationens foreløbige udkast til reduktioner, udvidelser og anlæg inden for udvalgets område. 
  
8. august 2014 fremsendte administrationen sit prioriteringskatalog til Byrådet til brug for Byrådets budgetseminar 
21. og 22. august 2014. 
  
I august-møderne drøfter og kvalitetssikrer fagudvalgene og Økonomiudvalget de fremsendte reduktions-, 
udvidelses- og anlægsforslag inden for eget område. Som vejledning til de videre politiske drøftelser af anlæg på 
Byrådets budgetseminar 21. og 22. august 2014 skal fagudvalgene endvidere prioritere forslagene til 
anlægsprojekter. Udvalgenes prioritering af anlægsblokke sker ud fra følgende kategorisering: 1 = høj prioritet, 2 = 
mellem prioritet, 3 = lav prioritet. 
  
VURDERING 
Administrationens forslag til prioriteringsblokke tager udgangspunkt i følgende: 
· +/-1 % prioriteringsrum på driften 
· Institutionernes/foreningernes forslag 
· Fagudvalgenes forslag til reduktionsområder 
  
 
Teknik- og 
Miljøudvalget 
14. august 2014 
Sagsnr. 710-2014-
103 
Dok.nr. 710-2014-
177580 
Sagsbehandler 
DPSVE 
  
Tidl. politisk behandling 
ØK, 17.06.14, pkt. 104 
Forventet sagsgang 
TM-U 
Lovgrundlag 
  
Administrationens forslag til reduktioner og udvidelser på 1 % af de samlede serviceudgifter i budget 2015 svarer til 
ca. 17,8 mio. kr. Forslagene til reduktioner og udvidelser er fordelt på fagudvalgene i forhold til udvalgenes andel af 
serviceudgifterne. 
  
Herudover er der udarbejdet en række tværgående forslag samt en udvidelsesblok til håndtering af budgetpresset 
på handicap- og psykiatriområdet. 
  
Det samlede prioriteringsrum i 2015 udgør derfor ca. 21 mio. kr. Beløbet er større i budgetoverslagsårene 2016-18, 
idet der på folkeskoleområdet er forslag, som indfases i 2015, men først har fuld effekt i 2016. 
  
Det samlede budgetmateriale sendes særskilt til Byrådet. I forlængelse heraf offentliggøres administrationens 
forslag til prioriteringsblokke på kommunens hjemmeside www.favrskov.dk. 
  
INDDRAGELSE/KOMMUNIKATION 
Byrådet besluttede i forbindelse med vedtagelsen af budgetprocessen, at institutioner, foreninger, MED-
organisation m.fl. tilbydes mulighed for at komme med forslag til budgettet. Fristen var 22. april 2014. 
  
På baggrund af Byrådets drøftelser på budgetseminaret 21. og 22. august 2014 vil der 3. september 2014 blive 
sendt et budgetforslag i høring hos de høringsberettigede parter. Som led i høringsfasen oprettes der på 
kommunens hjemmeside et debatforum, ligesom relevant information vil blive lagt på hjemmesiden. 
Det fremgår endvidere af budgetprocessen, at der afholdes borgermøde vedr. budgettet 10. september 2014 i 
Hinnerup og 11. september 2014 i Ulstrup. 
  
ØKONOMISKE KONSEKVENSER 
De økonomiske konsekvenser fremgår af de enkelte forslag til prioriteringsblokke. De endelige økonomiske 
konsekvenser afhænger af Byrådets budgetvedtagelse. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1. At forslagene til reduktioner, udvidelser og anlæg inden for Teknik- og Miljøudvalgets område drøftes. 
2. At forslagene til anlægsblokke inden for Teknik- og Miljøudvalgets område prioriteres. 
  
BESLUTNING 
  
  
  
  
Teknik- og Miljøudvalget, 14. august 2014: 
Fraværende: Ingen 
  
Forslagene til reduktioner og udvidelser blev drøftet, og anlægsblokkene indenfor Teknik- og Miljøudvalgets 
område prioriteret. 
  
